


Център за специална образователна подкрепа - гр. Пазарджик,
ул. ”Веслец” 2а, тел. 034/44-24-93, факс. 034/48-00-96
e-mail: pui_ivan_vazov_pz@abv.bg







[bookmark: _GoBack] УТВЪРЖДАВАМ:  п
                    /Илия Минчев - директор/





СТРАТЕГИЯ ЗА РАЗВИТИЕ 

 НА ЦСОП – ГР.ПАЗАРДЖИК

(ЗА ПЕРИОДА ОТ 2023 ДО 2028г.)






Настоящата Стратегия за разивтие на ЦСОП - гр. Пазарджик и Планът за изпъление дейностите по стратегията, са приети на заседание на Педагогическия съвет, проведено на 01.12.2023 г., Протокол № РД-07 - 4/ 01. 12. 2023 г. и са утвърдени със заповед РД- 05 - 146/ 01.12.2023 г../съгласно чл. 263, ал. 1, т. 1 на Закона за предучилищното и училищното образование


I. ВЪВЕДЕНИЕ


Стратегията за развитие на ЦСОП - гр.Пазарджик за периода 2023 - 2028 г. е разработена на основание чл. 263. ал. 1, т. 1 от Закона за предучилищното и училищното образование, в изпълнение на образователните политики заложени в ЗПУО, националните и регионални приоритети в сферата на общото и приобщаващо образование, специфичните особености и традиции за качествено образование според Стандарта за управлението на качеството в институциите /чл. 22, ал. 2, т. 15 от ЗПУО/ и образователните принципи и цели /чл. 3 и чл. 5 от ЗПУО/. 
Стратегията за развитие обхваща периода от 2023 до 2028 година и подлежи на актуализира при необходимост. 
Стратегията се основава на принципите, насоките и приоритетите на МОН, РУО-Пазарджик и спецификата на ЦСОП - гр.Пазарджик като част от системата на предучилищното и училищно образование /СПУО/.
Стратегията е резултат от осъзната необходимост от непрекъснато развитие на общността на ЦСОП - гр. Пазарджик чрез: 
· създаване условия за организация на дейността в Центъра, съгласно изискванията на ЗПУО, Наредбата за приобщаващото образование и вътрешните документи на Центъра, свързани с организацията на работа и другите нормативни актове в СПУО;
· повишаване на качеството на образователно-възпитателния и терапевтичен процес;
· създаване на подкрепяща среда;
· развитие на персонала;
· целесъобразно разходване на бюджета на ЦСОП и привличане на извънбюджетни средства по програми и проекти.
Основни принципи при разработването на стратегията са общоприетите ценности в СПУО, произтичащи от:
· Стратегическа рамка за развитие на образованието, обучението и ученето в Република България (2021 – 2030);
· Национални програми за развитие на образованието за 2023 г.;
· Конвенцията за правата на детето;
· Закона за закрила на детето;
· Национална програма за превенция на насилието и злоупотребата с деца (2023 – 2026 г.);
· Национална стратегия за развитие на педагогическите кадри;
· Националната стратегия на Министерството на образованието и науката за въвеждане на информационните и комуникационните технологии в българските училища;
· Закон за предучилищното и училищно образование;
· Наредба за приобщаващото образование, 2016г.


II. АНАЛИЗ НА СЪСТОЯНИЕТО НА ЦСОП-гр. Пазарджик


Кратки исторически данни

Откриването на помощно училище за деца с умствена недостатъчност в гр. Пазарджик става в началото на 1950 година с разрешение на Министерство на народната просвета (МНП), с писмо № II – 3854 от 06 февруари 1950г., след като в Закона за народната просвета (1948г.) се регламентира устройството и функционирането на специалните училища. 
Учебните занятия започват на 22 февруари 1950г.
Приети са общо 35 ученици в 1-ви, 2-ри и 3-ти клас, като са създадени 2 слети паралелки. Първите учители са Анастасия Димова Георгиева – директор и Пенка Кожухарова. 
За период от 15 – 20 години (от втората половина на шейсетте до средата на осемдесетте години) училището се превръща в окръжен методически център за успешно обучение и реализация на деца с умствена недостатъчност от помощните училища в тогавашния Пазарджишки окръг. 
Първоначално занятията се водят в сградата на НУ „Георги Димитров, а след това в НУ „Васил Друмев“ (1951/1953).
През месец декември 1953 г. е разкрит и 4-ти клас и има 4 паралелки с 48 ученици и училището се премества в сградата на бившето Горско стопанство на улица „Александър Стамболийски“ № 44. Ползват се само три стаи на първия етаж, учебните занятия се водят на две смени. Няма двор. 
През учебната 1955/1956 година в училището се обучават 79 ученици и има 7 души персонал. 
През учебната 1957/1958 година се разкрива работилница по шев в една барака, отпусната от ГНС. До тогава трудовото обучение се извършва в кошничарските работилници в града. Първият випуск с основно образование е от 10 души и завършва същата година. 
През 1962/1963 г. се изработва проект за строителството на нова сграда, която да отговаря на изискванията на съвременното училище. 
Строителството на сградата започва в началото на 1970 г. и завършва през 1973г. Състои се от учебен корпус с помещения за класни стаи, учебни кабинети и работилници, физкултурен салон и други помещения, общежитие с ученически занимални, кухненски блок с просторна столова и др. 
В сградата временно е настанено средното спортно училище. 
Едва през 1984/1985 г. Помощно училище „Иван Вазов“ се настанява в базата, строена за неговите нужди. 
От 1962 г. училището организира системна логопедична помощ за учениците от масовите училища. Организират се и летни логопедични лагери. 
През 1975 г., по случай 25 години от основаването му, училище „Иван Вазов“ е наградено с Орден „Кирил и Методий“ – III степен.  
През 1990г. училище „Иван Вазов“ е преобразувано в Дом за деца и юноши с умствена недостатъчност (ДДЮУН). Две години по-късно със Заповед ПД-14-47/21.07.1992г. на МОН става Дом-основно помощно училище „Иван Вазов“ и преминава на пряко финансиране от МОН. 
През 2000 г. със Заповед ПД-14-114/31.05.2000 г. МОН преобразува Дом-помощно училище „Иван Вазов“, гр. Пазарджик в Помощно училище -  интернат „Иван Вазов“. 
Със Заповед № РД – 14 – 279/ 20.07.2017г. на Министъра на образованието и науката, публикувана в бр.61 от 28.07.2017г. на Държавен вестник, се изменя правният статут на ПУИ „Иван Вазов“ – гр. Пазарджик в Център за специална образователна подкрепа – гр. Пазарджик, считано от 17.08.2017г.
Центърът за специална образователна подкрепа функционира във връзка и взаимодействие с другите институции в системата на предучилищното и училищното образование, със специализираните институции за деца, със социалните услуги в общността, с родителите, представителите на децата или с лицата, които полагат грижи за децата и с обществото.
Към момента в ЦСОП - гр. Пазарджик са реновирани първи и втори етаж на сградата, подменена е дограма и отоплителна инсталация. 
Днес разполагаме с материално-техническата база, която включва:
· 13 класни стаи;
· 2 учебни кабинета по теория на професията и специалността;
· асансьор;
· оранжерия;
· физкултурен салон;
· кабинет по кинезитерапия;
· сензорна стая;
· мека стая;
· кабинет по арттерапия;
· логопедичен кабинета;
· кабинет на психолога;;
· спортна площадка;
· учителска стая;
· медицински кабинет.

Кадрови ресурс

Екипът в ЦСОП - гр. Пазарджик е изграден от учители, логопеди, психолози и специалисти, осигуряващи качествено съвременно специално образование за формиране на знания, умения и компетенции на учениците със специални образователни потребности.
Състои се от: 
1. Педагогически персонал – 18 души 
· Образователно квалификационна степен магистър – 16 души
· Образователно квалификационна степен бакалавър – 1 човек
· Професионален бакалавър  - 1 човек
Притежаващи V ПКС - 6 IV ПКС - 8, III ПКС - 1, II ПКС – 1 учител.
2. Непедагогически персонал – 7 души
· Образователно квалификационна степен магистър – 2 души 
Като активен участник в процеса на приобщаващото образование и обучение на деца със специални образователни потребности, с цел включването им, независимо от вида и степента на увреждането в учебния процес на училището за учебната 2023/2024 година Център за специална образователна подкрепа – гр. Пазарджик си взаимодейства със следните училища на територията на Област Пазарджик:
1. НУ „Васил Друмев“ – гр. Пазарджик.
2. НУ „Отец Паисий“ – гр. Пазарджик.
3. Първо ОУ „Св. Климент Охридски“ – гр. Пазарджик.
4. ОУ „Любен Каравелов“ – гр. Пазарджик.
5. ОУ „Васил Левски“ – с. Звъничево.
6. ОУ Отец Паисий“ – с. Говедаре.
7. СУ „Георги Брегов“ – гр. Пазарджик.
8. СУ „Димитър Гачев“ – гр. Пазарджик.
9. СУ „Христо Ботев“ – гр. Септември.
10.  ПГ „Иван Сергеевич Аксаков“ – гр. Пазарджик.
11.  ПГ по МЗС – гр. Септември.



III. ПРИНЦИПИ В РАЗВИТИЕТО НА ЦСОП – ГР. ПАЗАРДЖИК


 
	Ориентираност към личността 
	Приемане и зачитане уникалността на всеки ученик.  Формиране на умения за независим и самостоятелен живот. 

	Равен достъп
	Всеки ученик, постъпил в ЦСОП – гр. Пазарджик, има право да получи качествено образование, което отговаря на нуждите и способностите му.

	Сътрудничество
	Успешната образователна и възпитателна политика се основава на широко участие в сътрудничеството с други институции и партньорски организации.

	Отговорност
	Всички членове на педагогическия колектив и помощно-обслужващия персонал, ангажирани в образователната, възпитателната и обслужващата дейност, осъществявана в училището, носят отговорност за здравето и живота на учениците, за постигане на траен образователно - възпитателен ефект.

	Гъвкавост 
	Образователната и възпитателната дейност е ориентирана към многообразните личностни потребности и предоставя възможности за свободен избор на обучаваните.

	Единство в многообразието 
	Обучението, подготовката и възпитанието на учениците се осъществяват в рамките на единна културно-образователна среда, която създава гаранции за защита и развитие на отделните култури и традиции в рамките на училищната образователна политика.

	Новаторство
	Прилагане на иновативни и интерактивни практики в процеса на обучение и взаимодействие с общността. Възприемане на нови подходи и философии с цел постигане на по-добри резултати.

	Автономност 
	ЦСОП, като част от системата на образованието, ползва автономия да провежда собствена политика, отговаряща на държавните образователни стандарти и запазваща спецификата му.

	Отчетност
	Всички участници в образователната и възпитателната дейности отчитат изпълнението им с цел валидизиране и измеримост на постиженията.

	Ефективност 
	Динамично управление, реализация и обвързване на ресурсите с конкретни резултати, оценка на миналия опит и бъдещото въздействие, задълбочен анализ на всички резултати и планиране, свързано с целите.

	Законосъобразност
	Всички цели, приоритети, мерки и конкретни действия съответстват на Конституцията на Република България, на законите и другите нормативни актове, касаещи системата на образование и/или кореспондиращи с нея.





IV. SWOT АНАЛИЗ / ВЪТРЕШНА СРЕДА/

	СИЛНИ СТРАНИ
	СЛАБИ СТРАНИ

	
	· ЦСОП се намира в оживен район, инфраструктурата около центъра е удобна. 
· Достъпна архитектурната среда: адаптиран санитарен възел за осигуряване на физически достъп на децата и учениците с намалена мобилност; изградена  рампа за достъп в сградата и асансьор. 
· Първият и вторият етаж са с изцяло подменена дограма и вътрешно боядисване. 
· Привлекателна учебна среда - добре оборудвани класни стаи и специализирани терапевтични кабинети на психолога, логопеда, кинезитерапевта, арт терапевта, модерно обзаведена сензорна зала.
· Класни стаи, зали за терапия, коридори, санитарните помещения  се поддържат  в добър вид, почистени и дезинфекцирани.
· Наличие на медицински кабинет в центъра.
· Предоставяне на качествено образование, съобразено с ДОС за приобщаващо образование.
· Предоставяне на диагностична, рехабилитационна, корекционна и терапевтична работа с деца и ученици.
· Наличие на висококвалифициран педагогически персонал от мотивирани учители, логопед, психолог, кинезитерапевт, ерготерапевт . 
· Педагогическият колектив работи за обезпечаване на доброто развитие на своите ученици, като се стреми да създава позитивен психоклимат в центъра.
· Утвърждаване и спазване на единни правила за поведение и взаимоотношения.
· Учениците се обучават по доказали своята ефективност индивидуални училищни учебни планове и програми, отговарящи на техните интереси, потребности и възможности.
· Осъществяване на педагогическа и психологическа подкрепа на учениците и родителите.
· Обратна връзка с родителите показва удовлетвореност от грижите и индивидуалния напредък на децата им в ЦСОП.
·  Ефективна управленска дейност, която осигурява финансова стабилност .
· Добра управленска култура на ръководството на центъра и връзка между управленските функции планиране, организиране, координиране и контрол.
· Пълен обхват на учениците.
· Индивидуален подход. 
·  Центърът предоставя и индивидуално обучение по домовете.
· Обучение за развиване на социално-емоционалната интелигентност.
· Патриотично възпитание, формиране на национално самосъзнание и общочовешки ценности на децата и учениците.
· Обучение на ученици в задължителна училищна възраст и професионално обучение за придобиване на квалификация по направление,, Озеленяване и цветарство“. 
· Сътрудничество между основните партньори в училищната общност.
· Добро взаимодействие със социалната среда и държавните и обществените организации, свързани с проблемите на образованието.
· Поддържане на относително постоянен брой ученици.
·  В последните години нараства интересът от страна на родителите и от по- отдалечени населени места.
· Организиране на целодневен режим на обучение – оптимални условия за учене, спорт и отдих.
· Превозване на учениците от ЦНСТДМУ и ДЦДМУ,, Вяра, Надежда и Любов“ , с осигурен от тях превоз.
· Изградени екипни взаимоотношения.
· Училищен сайт. 
· Система за охрана на сграда и двор – СОТ.
	· Неефективна комуникация и координация, усложнени структури и процеси за осигуряване на допълнителна подкрепа за личностното развитие на учениците със СОП от училища и ДГ, и за насочването им в ЦСОП. 
· Недостатъчно ефективна работа с ЕПЛР в училищата .
· Ниска грамотност и нежелание или отказ от сътрудничество на някои родители, неефикасно преодолявана съпротива.
· Обременяване на образователната институция с голям обем писмена работа по създаването на документация, която само затруднява, но не подпомага образователния и терапевтичния процес.
· Ниска мотивация и трудности в обучението на деца със СОП, слетите паралелки.
· Недостатъчна осигуреност на учебно-възпитателния процес със съвременна специализирана литература и дидактически материали.
· Незаинтересованост, ниска компетентност на част от родителите, формални и неизчерпателни практики на комуникация.
· Наставничество.
· Рекламна и маркетингова политика на центъра.
· Система за поощряване на изявените ученици.

	· Предоставяне на качествено образование.
· Предоставяне на педагогическа и психологическа подкрепа на учениците с множество увреждания за оптимално развитие на техните силни страни и способности, коригиране   на обучителните     затруднения, постигане на очакваните резултати от обучението.
· Предоставяне на възможност за изява на учениците чрез включване в различни дейности по интереси.
· Утвърждаване, запазване и развитие на традициите и символите на центъра. 
· Стимулиране на цялостното  развитие на учениците със СОП за успешна социална и професионална реализация и подготовка за самостоятелен живот.
· Осигуряване на условия за подкрепа и личностна изява на учениците.
· Осигурена подготовка чрез избираеми учебни часове ( ИУЧ)
· Подкрепа на ученици и родители с  индивидуални консултации. 
· Включване на учителите в различни форми на квалификация, обмяна на добри педагогически практики и внедряване на иновации на базата на ИКТ.
· Осигуряване на необходимите специалисти и повишаване на педагогическите компетенции на педагозите за посрещане на потребностите на децата и учениците.
· Разработване и управление на проекти.
· Провеждане  на рекламни кампании.
· Утвърждаване на символи на центъра.
· Провеждане на ,,Дни на отворените врати“.
· Включване на училищната електронна информационна система като част от националната, съгласно реализацията на ДОС за информацията и документите за системата на предучилищното и училищното образование.
· Адаптиране на съоръжения за игра на спортната площадка за деца с увреждания.
· Модернизиране на средата, техниката, технологиите и използване на дигитални ресурси.
· Осигуряване достъп до разнообразни форми за извънкласни и извънучилищни дейности според способностите и интересите на учениците.
· Включване на учениците в дейности за намаляване на агресията, тормоза и автоагресията и недопускане на дискриминация.
 Изграждане на STEM център и  STEM кабинети и  пълноценна работа в тях.
 Обучение за STEM преподаване и прилагане на комплексния подход в образованието.
 Преодоляване на рутината и формалното изпълнение на служебните задължения. 

	· Недостиг на финансиране.
· Намаляване на броя на учениците.
· Негативно отношение към училището и липса на мотивация за учене.
· Оптимално използване на цялата сграда на центъра. 
· Недостатъчно познаване на новата нормативна уредба от страна на част от родителите.
· Нереални очаквания на родители спрямо възможностите на учениците с множество увреждания.
· Миграция на семейства.
· Част от семействата са от уязвими групи.




V. PEST АНАЛИЗ / АНАЛИЗ НА ВЪНШНАТА СРЕДА/
	
СРЕДА

	
СЪСТОЯНИЕ
	
ПЕРСПЕКТИВА

	
Политическа


	Образованието е приоритет на държавната политика.

Голям обем нормативни актове, без конкретни указания за прилагането им.
	Голям обмен на документооборот с училищата, РУО (МОН)- паралелно в електронен вариант и на хартия.
Стратегия за развитието на образованието: гъвкавост и свобода на учебните планове и програми, ориентиране към компетентностния подход в образованието, ново отношение към ученика и учителя и неговата квалификация и кариерно израстване и др.
Европейски критерии и стандарти.
Запазване на национална идентичност.

	
Икономическа
	Нездрава икономическа среда. Нисък стандарт на живот. 
Силна миграция в градовете и в чужбина.
	Разработване на ефективна икономическа програма на региона.

	

Социална


	Осигурена безплатна закуска на ученици от първи до четвърти клас, осигурен безплатен обяд за всички ученици на целодневно обучение. 
Недобро отношение на част от обществото към образованието и училището.
Ниска заинтересованост на част от  родителите.
	Безплатни учебници и закуски. Очертаваща се криза за учителски кадри, нежелание на студентите да се реализират в специалната педагогика.

	
Технологична


	Подобряване на технологичното обезпечаване в образованието.
Промяна във визията и съдържанието на педагогическите технологии.
	Обновяване на сградния фонд /текущи ремонти/.
Подмяна на дограмата във физкултурния салон. 
Реновиране на спортната инфраструктура на ЦСОП.
Обогатяване на материална база, която да създава условия за повишаване на качеството и ефективността на образователния процес. 
Обогатяване на материалната база с табла, интерактивни игри, учебна площадка с необходимите материали и маркировка за обучение по БДП.
Внедряване на съвременните технологични средства за управление, обучение и комуникация ИКТ в центъра.





VI. ВИЗИЯ

Стремежът и амбицията ни да запазим най – доброто от традициите ни, да следим развитието на подобни институции и съответно създаваме най – добрите практики е нашата визия за развитие на ЦСОП – гр.Пазарджик. В центъра развиваме образователния и социален потенциал на педагогическия екип за осигуряване на най – качествено образование и отлична среда за приобщаване за деца и ученици с умствена изостаналост и множество увреждания. 
Центърът е място, в което децата са приети, ценени и имат възможност да развиват своя потенциал и следвайки естественото им развитие, да се съхрани тяхната уникалност.
ЦСОП – Пазарджик ще продължи развитието си като надеждна и желана образователна институция, в центъра на която се поставя ученика. Диагностичната, рехабилитационна, корекционна и терапевтична работа е насочена към утвърждаването ни като съвременен  център за образование, където децата идват с желание и развиват своя потенциал, така че да живеят пълноценно, да научават нови и полезни за развитието си неща. Да израстват като личности, без агресия, насилие и тормоз.
В Центъра осигуряваме обучение, което отговаря на модерните изисквания за формиране на знания и умения, съобразно индивидуалните интереси, потребности и възможности на всеки ученик.
Центърът е водеща институция за предоставяне на образователни услуги, оказване на допълнителна подкрепа за личностно развитие – обучение, възпитание, арттерапия, кинезитерапия, работа със семейството и общността, здравна грижа и личностно развитие, без откъсване от семейната среда:
1. Диагностична, рехабилитационна, корекционна и терапевтична работа с ученици, след решение на регионалния център за подкрепа на процеса на приобщаващото образование, съобразено с условията по реда, определен в държавния образователен стандарт за приобщаващото образование.
2. Педагогическа и психологическа подкрепа.
3. Обучение на деца и ученици в училищна възраст и професионално обучение за придобиване на първа степен на професионална квалификация и/или за придобиване на квалификация по част от професия.
Стремежът ни в професионалното образование е учениците да развиват качествата си и да получават компетентности, съответстващи на нуждите на съвременния живот.
Кадри с висока квалификация и модерно мислене ще реализират качествен образователен процес. Ще се утвърждава съвременен модел на  институция, която предлага занимателна, адекватна учебна програма.
В следващия период:
· ще продължим с осигуряването на екип от висококвалифицирани специалисти, който ще направи оценка и ще осъществи допълнителна подкрепа на деца и ученици, имащи необходимост от приобщаване и социализация;
· ще разработим съвременни програми за придобиване на компетентности, в съответствие с потребностите, възможностите и интересите на учениците;
· ще приложим различни форми на обучение, заложени в ЗПУО, за да отговорим на потребностите на по-голям брой ученици като им дадем достъп до образование, както и за да предотвратим преждевременно отпадане и ранно напускане на училище;
· ще продължим да изграждаме и модернизираме учебната и спортната база за постигане на заложените в нашата мисия приоритети;
· ще зачитаме гражданските права; ще проявяваме толерантност и уважение към всеки труд; ще работим в посока превенция на агресията и насилието във всички техни форми;
· ще продължим да осъществяваме целодневна организация на учебния процес;
· ще продължим с развитието на навици за здравословен начин на живот.

VII. МИСИЯ

ЦСОП – гр.Пазарджик приема за своя мисия да бъде водеща образователна институция в сферата на приобщаващото образование с ясна идентичност, която е съобразена със съответните стандарти. Мисия, за утвърждаване на национални и международни стандарти в приобщаващото образование, ориентирана към непрекъснато внедряване на образователни политики за деца и ученици със СОП.  Осигуряване на равни възможности при получаване на образователни услуги в условията на подкрепяща среда, с крайна цел социализация на  учениците от центъра за самостоятелен живот в общността. 
В името на тази мисия ЦСОП – Пазарджик ще:
· поддържа високо качество и ефективност на цялостния образователен процес, в съответствие с изискванията на ЗПУО и всички нормативни документи;
· осигури на всеки ученик с умствена изостаналост и множество увреждания специална образователна услуга с комплексно корекционно-развиващо и възпитателно въздействие;
· провежда професионално обучение, в съответствие с нуждите на съвременното общество, за придобиване на професионална квалификация, формиране на личностни и професионални компетентности и готовност за учене през целия живот и за социална интеграция;
· изгражда социални умения на младите хора за общуване и правилно поведение в обществото;
· развива здравословен начин на живот;
· изгражда отношения на толерантност.




VIII. ПРИОРИТЕТНИ ОБЛАСТИ И ЦЕЛИ

Главна цел е развитие и усъвършенстване на организация и функциониране на ЦСОП като водеща специална образователна институция за ученици със СОП и множество увреждания. Установяване на устойчив образователен диалог между училищната и семейна среда, споделяне на отговорностите и обединяване на усилията за качествено образование. Стратегията е насочена да спомогне за създаването на подходяща образователна среда, да осигури на децата и учениците със СОП и множество увреждания възможности, въпреки отличаващите ги психо-физически особености, да намерят своето място в образователната система, до повиши мотивацията им да останат по-дълго време в системата на училищното образование до придобиване на първа степен по Професионално направление 622 „Градинарство“(паркове и градини), професия 622030 „Работник в озеленяването“, специалност 6220301 „Озеленяване и цветарство“ със Степен на професионална квалификация I-ВА или част от професията. Усилията са насочени към защитаване правото на детето и ученика със СОП и множество увреждания на пълноценен и самостоятелен живот. Важно е прилагането на модела на приобщаващото образование и обучение чрез тясно сътрудничество с общообразователните училища и професионалните гимназии.
Стратегическата цел на ЦСОП е ориентирана към постиженията на образователните политики в страната ни и тези от ЕС. Отчитат се националните традиции, регионалните тенденции и общински политики на българското образование. Приоритет е необходимостта от ефективно прилагане на информационните и комуникационни технологии, иновации в образованието и изграждането на вътрешна информационно-комуникационна структура и връзките в нея за осъществяване на образователните цели. На преден план се извежда интелектуалното, емоционално, социално, духовно-нравствено и физическо развитие и подкрепа на всеки ученик в съответствие с възрастта, потребностите, способностите и интересите му, залегнали в дейностите по постигане на оперативните цели.
Отчетени са състоянието и потребностите на училищните резултати към момента, потребностите на човешките ресурси и нуждата им от подкрепа, както и ролята на училището като обществен фактор в системата на образователните институции в общината и региона.
В резултат на SWOT анализа и в съответствие с чл. 263, ал. 4, т. 1, 4, 6,7 и 8 от ЗПУО, са определени следните приоритетни области:

Приоритетна област 1. Повишаване качеството на процеса обучение за достигане на ДОС за приобщаващото образование. Поставяне на ученика в центъра на цялостната педагогическа, диагностична, рехабилитационна, корекционна и терапевтична дейност в ЦСОП.
Приоритетна област 2. Патриотично възпитание, формиране на национално самосъзнание и общочовешки ценности на учениците.
Приоритетна област 3. Развитие и утвърждаване на гражданско, здравно, екологично и интеркултурно образование.
Приоритетна област 4. Представяне на равни възможности обучение и/или възпитание.
Приоритетна област 5. Приобщаване на деца и ученици - ефективно включване, трайно приобщаване и образователна интеграция.
Приоритетна област 6. Противодействие на тормоза и насилието.
Приоритетна област 7. Механизъм за съвместна работа с институциите по обхващане и включване в системата на предучилищното и училищното образование на деца и ученици в задължителна предучилищна и училищна възраст.
Приоритетна област 1. Повишаване качеството на образованието предоставяно на депата и учениците в ЦСОП-гр.Пазарджик
Целите, свързани с приоритетна област 1., са насочени към усвояване на ключови компетентности за личностно развитие и осигуряване на условия за ранно откриване на силните страни/уменията и талантите.
Акцент ще бъде поставен върху усвояване на знания и придобиване на умения с практическа насоченост. За реализиране на поставените цели от съществено значение с партньорството и ефективното взаимодействие с родители, социални услуги и други заинтересовани страни.
Повишаване качеството на процеса за обучение чрез приобщаващото образование. Поставяне на ученика в центъра на цялостната педагогическа, диагностична, рехабилитационна, корекционна и терапевтична дейност в ЦСОП.
Цели и групи мерки и дейности:
1. Усвояване на ключови компетентности за личностно развитие:
1.1 Включване, приобщаването и ограмотяването на всяко дете и всеки ученик в зависимост от неговите възможности, интереси и потребности.
1.2. Придобиване на комуникативни и дигитални умения.
1.3. Развитие на ключови компетентности и умения за самостоятелен живот.
1.4. Формиране на умения у учениците със СОП и множество увреждания да използват придобитите компетентности при изпълнение на ежедневни задачи, за справяне в сложни и/или непознати житейски ситуации в променящата се околна среда.
1.5. Създаване на условия и подкрепа на екипната работа на педагогическите специалисти за интегриране на учебното съдържание и ефективно осъществяване на между предметни връзки.
1.6. Системно взаимодействие с родителите за формиране и развитие на ключови компетентности и на умения за живот и работа през XXI в.
2. Развитие на способностите и талантите:
2.1. Мотивиране на учениците за участие в изяви и конкурси на местно, регионално и национално ниво в областта на изкуствата.
2.2. Предоставяне на стимули за участниците в изяви и конкурси в областта на изкуствата.
2.3. Разширяване на обхвата от ученици, участващи в различни дейности, организирани от центъра.
2.4. Привличане на социални партньори и други организации в подкрепа на дейностите за личностно развитие на децата и учениците със СОП и множество увреждания.
3. Мотивиране за учене:
3.1. Осигуряване на съвременна образователна среда предпоставка за усвояване на съвременни ключови компетентности при общообразователната и професионална подготовка.
3.2. Изграждане на STEM среда за прилагане на иновативни методи на преподаване с цел мотивиране на учениците и усвояване на трайни знания и умения.
3.3. Ежегодно обновяване на физическата и технологичната база в центъра.
3.4. Обновяване на физкултурния салон в центъра.
3.5. Поддържане на зелените площи в центъра.
4. Креативни и мотивирани специалисти:
4.1. Демократизиране на управлението на училищната общност: чрез включване на максимален брой учители във вземането на управленски решения; чрез участието им в методически съвети и комисии; организиране на по-добра вътрешноучилищна информационна система; изграждане на ръководен екип.
4.2. Подкрепа на новопостъпилите специалисти в центъра.
4.3. Разширяване на възможностите за квалификация на специалистите.
4.4. Осъществяване на специализирани обучения за ефективно взаимодействие в съответствие с принципите за устойчиво развитие.
5. Ефикасно управление:
5.1. Утвърждаване на интегрирания подход и ефективно взаимодействие с институции и граждани.
5.2. Прилагане на екипен подход на взаимодействие между всички участници в образователния процес. 
5.3. Методическа подкрепа на педагогическите специалисти от ръководството на центъра с цел повишаване креативността и иновациите в ОВП.
5.4. Стимулиране на работата на ръководителите на паралелки с родители/ настойници.
5.5. Мотивиране на екипите и подкрепа на иновативните и творчески решения в образователния процес.
Приоритетна област 2. Патриотично възпитание, формиране на национално самосъзнание и общочовешки ценности на учениците
Цели и групи мерки и дейности:
    1. Възпитание в национални и общочовешки ценности:
1.1. Приучване към толерантност и уважение към правата на децата, учениците, хората с увреждания.
1.2. Познаване на националните, европейските и световни културни ценности и традиции.
    2. Възпитание на патриотизъм и национално самосъзнание:
2.1. Провеждане на тематични часове във всички паралелки.
    3. Ритуализация на живота в ЦСОП:
3.1. Патронен празник на ЦСОП;
3.2. Начало на учебната година;
3.3. Завършване на учебната година.
Приоритетна област 3. Развитие и утвърждаване на гражданско, здравно, екологично и интеркултурно образование
Развитието и утвърждаването на гражданското, здравното, екологичното и интеркултурното образование е тясно свързано с формирането на компетентности за личностно развитие на учениците със СОП и множество увреждания. Придобитите знания за здравословен начин на живот и здравословни навици са основа за начина на живот, превенцията на различните заболявания и психичното здраве. Гражданското образование формира знания за демократични ценности, правата и отговорностите на учениците. Екологичното образование дава основите на компетентности за опазване на околната среда, а интеркултурното образование насърчава към разбиране и уважение към различни култури и етноси.
Цели и групи мерки и дейности:
    1. Формиране на нагласи за активно гражданско поведете на децата и учениците със СОП и множество увреждания:
1.1. Мотивиране на децата и учениците за извънкласни дейност.
1.2. Подкрепа на педагогическите специалисти за интегриране на обучението по предмети към интересите и предпочитанията на учениците, което е предпоставка за развиване на умения у учениците за дискусия, вземане на решения и споделяне на лични преживявания.
    2. Насърчаване на учениците със СОП и множество увреждания към здравословен начин на живот и здравословно хранене:
2.1. Организиране на срещи и беседи със специалисти, които споделят съвети за здравословен начин на живот.
2.2. Формиране на знания за здравословно хранене и умения за живот с фокус към здравното образование и безопасното движение по пътищата. 
    3. Формиране на знания, умения и нагласи за емпатия между различните култури и етноси:
3.1. Организиране на мероприятия и дейности за представяне на различни обичаи, традиции и култури.
3.2. Екипна работа в учебните часове, което допринася за разбирателство и уважение, откриване на сходства и справяне със съществуващи различия.
Приоритетна област 4. Представяне на равни възможности за обучение и/или възпитание
За осигуряване на равни възможности за обучение и възпитание на учениците със СОП и множество. увреждания в ЦСОП ще се изпълняват мерки, насочени към гарантиране на устойчивост на образователния процес, насърчаване на социалното включване и мотивацията за образование, системна работа с родителите за привличането им като пълноценни участници в образователно - възпитателния процес.
Цели и групи мерки и дейности:
1. Преодоляване на социалните и други бариери и достъп до образование:
1.1. Осигуряване на среда за активно приобщаване в системата на предучилищното образование, включително за ранна превенция на обучителни затруднения.
1.2. Поддържане на добра комуникация и партньорски отношения с образователните институции и споделяне на добри практики.
1.3. Повишаване на квалификацията и компетентностите на педагогическите специалисти и терапевти, включително чрез споделяне на опит и взаимно учене за успешно включване и пълноценно участие на децата и учениците със СОП и множество увреждания в дейностите на подкрепа на личностното им развитие.
    2. Създаване на положително отношение към ОВП чрез взаимодействие с ученици и родители:
2.1 Съвместна работа между педагогическите специалисти и терапевти и родителите за адаптиране на децата и учениците към образователната среда.
2.2. Организиране на съвместни дейности за празници, благотворителни каузи и други събития.
Приоритетна област 5. Приобщаване на деца и ученици
В целите на ЗПУО с заложено формиране на толерантност и уважение към правата на децата, учениците и хората с увреждания, както и познаване на националните, европейските и културни ценности и традиции.
Цели и групи мерки и дейности:
    1. Разработване на мерки за адаптиране на учениците към образователната среда:
1.1. Изграждане и поддържане на система за охрана и сигурност с видеонаблюдение.
1.2. Актуализация на оценката на риска на физическата среда от Службите по трудова медицина и изпълнение на Наредба 24 от 10.09.2020 г 
1.3. Адаптиране на учебните програми и учебното съдържание, разумни улеснения, технически средства, специализирано оборудване и специализирана подкрепяща среда, методики и специалисти.
1.4. Създаване на възможности за прилагане на ИКТ в образователния процес и условия за гъвкаво прилагане и адаптиране на методите на преподаване.
1.5. Набавяне на специализирани дидактични ресурси.
1.6. Допълнителна подкрепа за личностно развитие на децата и учениците със СОП и множество увреждания чрез екипна работа между педагогическите специалисти и терапевти, грижа за здравето въз основа на информация, предоставена от родител/настойник/лице, полагащо заместваща грижа. 
    2. Взаимодействие с родителите/настойниците/лицата, полагащи заместваща грижа и общността:
2.1. Сплотени общности и работа с родителите - Интензивна работа с родители: обучения относно техните права и задължения, свързани с образованието на децата им и за формиране на мотивация за активно приобщаване на децата им.
2.2. Насърчаване участието на родители/настойници в планиране и реализиране на събития и мероприятия в центъра – празници, конкурси, тържества, спортни събития и др.
2.3. Създаване на позитивен организационен климат, ефективна комуникация и ползотворни отношения между всички участници в процеса по приобщаване на децата и учениците със СОП и множество увреждания, включително за управление на конфликти, за преодоляване на стереотипи, предразсъдъци и дискриминационни нагласи.
2.4. Организиране на проучвания чрез анкети за мнението на родителите по значими тема и създаване условия за диалог, доверие и равнопоставеност при вземането на решения за образованието и допълнителната подкрепа за личностно развитие на децата и учениците със СОП и множество увреждания.
Приоритетна област 6. Противодействие на тормоза
ЦСОП – гр. Пазарджик като институция в системата на предучилищното и училищното образование, съгласно чл. 2, ал. 3 от ЗПУО самостоятелно разработва цялостни политики за подкрепа на личностното развитие на детето и ученика, изграждане на позитивен организационен климат, утвърждаване на позитивна дисциплина и развитие на общността в центъра.
Цели и групи мерки и дейности:
    1 Повишаване знанията на всички участници в образователния процес за видовете насилия и тормоз и за начините на тяхното разпознаване: 
1.1. Ежегодно обучение на служителите по теми, свързани с насилието и тормоза.
1.2. Обучение на служителите за интервенции в ситуация на тормоз, а при липса на такива се търси подкрепа от външна институция.
    2. Основни цели на политиката за превенция на насилието и тормоза са:
2.1. Създаване на позитивен климат и култура, които приемат различието и разнообразието и се базират на принципите на приобщаваното образование.
2.2. Разработване на система за превенция, която да създаде условия за работа с учениците и ги включва в образователния и терапевтични дейности.
2.3. Възпитаване в уважение и толерантност към различията.
2.4. Създаване на система за предоставяне на подкрепа за пострадалите и въвлечени в ситуации на насилие тормоз.
2.5. Въвеждане на образователни стратегии и дейности за превенция, които включват развиване на емпатия, ясно адресират агресивното поведение, изграждат нулева толерантност.
2.6. Механизми за проследяване на ефективността от дейностите по превенция и интервенция.
2.7. Партньорство с родителите.
    3 Създаване и утвърждаване на обща ценностна система и ясни правила за превенция на тормоза и насилието.
3.1. Незабавно уведомяване на директора при констатиране на случай на насилие или тормоз.
3.2. Правила за поведение на всяка паралелка.
3.3 Дейности в часовете, целящи да повишат информираността на учениците по темата за насилието и тормоза.
3.4. Актуализиране при необходимост на етичния кодекс.
Приоритетна област 7. Механизъм за съвместна работа с институциите по обхващане н включване в системата на предучилищното и училищното образование на деца и ученици в задължителна предучилищна и училищна възраст
    1 Ефективна дейност с екипите на обхват
1.1. Изпълнение на мерките, регламентирани в Постановление № 100 за създаване и функциониране на Механизъм за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст.
    2. Взаимодействие с родителите
2.1. Подобряване на взаимовръзката училище – семейство чрез укрепване на позитивно отношение към центъра, стимулиране на прояви на съпричастност към дейностите в центъра, реализиране на форми на сътрудничество с родителите – индивидуални родителски срещи, обучения, консултации и други.
2.2. Информираност на родителите и стимулиране на родителската ангажираност и активност за: основни нормативни документи, резултати от обучение и терапия на учениците, решаване на конфликти, подобряване на невропсихологическия, интелектуален, физиологичен статус на учениците чрез следване на точни указания от терапевтите и педагогическите специалисти от центъра.

IX. ФИНАНСОВО ОСИГУРЯВАНЕ ЗА ИЗПЪЛНЕНИЕТО НА СТРАТЕГИЯТА

1. Средства от бюджета на ЦСОП.
2. Дарения от спонсори.
3. Собствен труд за осъществяване на вътрешни текущи ремонти естетизиране на класните стаи и кабинетите, двора и опитното поле.
4. Участие в Национални програми и проекти.

X. ДЕЙНОСТИ ЗА ПОСТИГАНЕ НА ЦЕЛИТЕ

1. Административно-управленска дейност

1.1. Партньорство с други центрове за специална образователна подкрепа /ЦСОП/; залагане на дейности, гарантиращи привлекателност и мотивираност за учебен труд на учениците в Центъра.
1.2. Осигуряване  с правоспособни кадри и необходимите материално- технически средства.
1.3. Сформиране на педагогически екип от мотивирани и квалифицирани преподаватели, обединени от общата цел за издигане качеството на работа в ЦСОП и популяризиране на дейността му.
1.4. Установяване взаимоотношения на диалог и партньорство в колектива, насочени към ефективна ОВР и благоприятен психологически климат за ползотворна дейност.
1.5. Установяване практика на взаимопомощ и партньорство чрез планиране на дейности по МО, комисии и др.
1.6. Планиране честване на празници в ЦСОП и мотивиране на участието в тях.
1.7. Работа на педагогическия персонал и ръководството на ЦСОП в посока на:
· участие на персонала в програми и проекти за допълнително финансиране на ЦСОП;
· осигуряване на дарители за предоставяне на дарения, използвани в работата с учениците;
· повишаване на инициативността от страна на родителите и обществеността за участие в инициативите, насочени за приобщаване на учениците;
· мотивиране заинтересоваността и навременна обратна връзка отстрана на родителите, учителите и от Екипа за подкрепа на личностното развитие /ЕПЛР/ на масовите училища.
1.8. Разработване на критерии за оценка труда на преподавателите в рамките на ЦСОП и толериране стремежа към реализация и кариерно развитие в рамките на ЦСОП и работа по превенция на отпадането от образователната система.
1.9. Отчитане на постигнатите цели по управление на ЦСОП в края на годината.

2. Образователно-възпитателна дейност

2.1. Прилагане на иновационни технологии от квалифицирани преподаватели:
· въвеждане на иновации в учебните часове и занимания чрез прилагане на нови и успешни методи, форми и практики.
· прилагане на иновативни форми за проверка и оценка на знанията уменията на учениците.
2.2. Обособяване на ЦСОП като притегателен център на социални и културни изяви, разширяване връзките с околната социална среда и гражданско възпитание на учениците.
2.3. Проследяване динамиката и отчитане на постигнатите цели образователно-възпитателната работа в края на всеки учебен срок.

3. Квалификационна дейност

3.1. Планиране вътрешно-квалификационна дейност, осигуряваща необходимата педагогическа и методическа подготовка на педагозите.
3.2. Самостоятелна квалификация на педагогическите специалисти, повишаване на качеството на обучението и възпитанието на учениците cъс СОП.
3.3. Планиране на семинари и заседания на методическото обединение за повишаваща квалификация на учителите за обогатяване на познания им, свързани предизвикателства и трудности при работата с учениците със СОП в ЦСОП.
3.4. Активно участие във външни форми на квалификация, организирани с МОН, РУО и други обучителни институции.
3.5. Развитие на менторството и наставничеството в ЦСОП.
3.6. Отчитане на изпълнението на плана за квалификация на педагогически кадри в ЦСОП - 2 пъти в годината.

4. Социално - битова и финансова дейност:

4.1. Модернизиране на материално-техническата база с цел изграждане привлекателен облик на ЦСОП, пълноценен ОВП и безопасна среда.
4.2. Планиране разходването на средствата за ремонт - по приоритети.
4.3. Отчитане на изпълнението на бюджета на общо събрание (тримесечно шестмесечно, деветмесечно и годишно).


XI. ИНДИКАТОРИ ЗА ИЗМЕРВАНЕ ЕФЕКТИВНОСТТА ОТ РЕАЛИЗИРАНЕ НА ПЛАНИРАНИТЕ ДЕЙНОСТИ


1. Брой ученици, подлежащи на задължително обучение, които се обучават в ЦСОП - гр. Пазарджик.
2. Брой Функционална оценка на индивидуални потребности на деца и ученици със специални образователни потребности и с хронични заболявания във връзка с прилагането на Международната класификация за функционирането на човека, уврежданията и здравето на деца и юноши (ICF-CY)
3. Процент на отпадналите ученици от ЦСОП- гр. Пазарджик.
4. Процент на педагозите, участвалите в квалификационните форми.
5. Брой въведени иновативни практики в работата.
6. Брой кампании за популяризиране дейността на центъра – медии, социални мрежи, училищен сайт.
7. Брой разработени вътрешно училищни програми, планове, правила, процедури и пр.
8. Брой сигнали, подадени към отдел „Закрила на детето" при Дирекция „Социално подпомагане" - Пазарджик, МВР или ДАЗД при установяване на дете, нуждаещо се от закрила.
9. Брой проведени дейности в ЦСОП за запазване и развитие на здравето на учениците.
10.  Брой национални и европейски проектни предложения, разработени от екипа в ЦСОП. Брой реализирани проекти в ЦСОП - гр. Пазарджик (за годината).
11.  Брой ученици участвали в спортни и арт изяви през свободното си време.
12.  Брой педагози с високи постижения в работата с учениците, които са материално и/или морално стимулирани (участие в проекти с обмяна на опит и добри практики; участия в обучения, семинари и др.).
13.  Брой ученици, обхванати в ЦДО - целодневно обучение.
14.  Брой изработени нагледни материали, за работа с конкретни ученици.
15.  Брой изградени и функциониращи партньорства.
16.  Брой съвместно провеждане на празници с партньори.
17.  Брой дейности в ЦСОП с участие на доброволци.
18.  Брой дейности в ЦСОП с участие на родителите/ настойниците.
19.  Брой проведени съвместни инициативи между учителите.
20.  Брой проведени тържества в ЦСОП, свързани с училищни и национални празници.
21.  Брой и вид програми, помагала, образователни софтуерни продукти и др., прилагани за обучението на деца с умствена изостаналост и с множество увреждания
22.  Проведени инициативи по превенция на тормоза и насилието.
23.  Брой неизвинени отсъствия на учениците.
24.  Брой ученици и учители, включени в национални и европейски програми и проекти.
25.  Брой проведени консултации на родители/ настойници по въпросите на възпитанието и развитието на децата.
26.  Брой мултимедийни педагогически разработки, прилагани в учебните часове и занимания.
27.  Брой разработени правила, процедури и взаимовръзки за управление на ЦСОП и за изпълнение на стратегията.
28.  Брой регистрирани случаи на противообществени прояви на малолетни и непълнолетни ученици.
29.  Процент на лицата от персонала, участващи при обсъждане и вземане на важни управленски решения.
30.  Допълнително финансиране на ЦСОП - гр. Пазарджик с извънбюджетни средства - от проекти, дарения, собствени приходи и др.
31.  Брой проведени общи събрания и заседания на педагогическия съвет за отчитане на изпълнението на целите.


XII. ЗАКЛЮЧЕНИЕ

Стратегията отразява намеренията на педагогическия колектив на ЦСОП – гр. Пазарджик за развитие и усъвършенстване през следващите години. При определяне на приоритетите, включени в тази стратегия, сме се ръководили от разбирането, че развитието на образователната система има за основна цел формирането на свободни и творчески личности, чиято социална функция е интегриране в обществото на независими и продуктивни индивиди в своята общност.
Стратегията обхваща периода от 2023 до 2028 година, като следва да бъде актуализирана при необходимост.
Основни средства за конкретизация и реализиране на стратегията са учебни планове, годишните планове, организационно-управленската структура на ЦСОП, Вътрешни правила за организация на работата в  ЦСОП, Правилникът за вътрешния трудов ред, плановете на методическо обединение в ЦСОП и персоналните планове на педагогическите специалисти.
Стратегията за развитие на ЦСОП – гр. Пазарджик за периода от 2023г. до 2028г. е приета на заседание на ПС с Протокол № РД-07 – 4/01.12.2023г. и е утвърдена със Заповед на Директора № РД-05 – 146/01.12.2023г.
Неразделна част от стратегията е Планът за изпълнение дейностите по стратегията - Приложение № 1.

